Kosið verður til neðri deildar breska þingsins næsta fimmtudag 12. desember og eru kosningarnar mjög tvísýnar ef marka má niðurstöður nýjustu skoðanakannana . Flest hefur þótt benda til þess að Íhaldsflokkur Boris Johnsson , forsætisráðherra Bretlands , muni ná meirihluta í neðri deildinni sem flokkurinn hefur ekki haft síðan í kosningunum 2017 . Þannig hefur aukið fylgi Verkamannaflokksins einkum verið á kostnað Frjálslyndra demókrata sem eru alfarið á móti útgöngunni úr Evrópusambandinu en Verkamannaflokkurinn hefur í raun hvorki afgerandi stefnu gegn henni né með henni en vill semja upp á nýtt um útgönguna við sambandið og leggja þann samning í þjóðaratkvæðagreiðslu . Þó skoðanakannanir bendi til þess að Íhaldsflokkurinn nái meirihluta hefur sá meirihluti sem spáð hefur verið farið minnkandi . Niðurstöður nýrrar skoðanakönnunar sem fyrirtækið ComRes gerði fyrir breska dagblaðið Daily Telegraph bendir til þess að forskot flokksins á Verkamannaflokkinn sé aðeins 8% sem þýðir að samkvæmt útreikningum blaðsins að meirihlutinn verði einungis 12 þingmenn en samtals sitja 650 þingmenn í neðri deild breska þingsins . Önnur skoðanakönnun , sem fyrirtækið Opinium gerði fyrir breska dagblaðið Guardian bendir hins vegar til þess að forskot Íhaldsflokksins á Verkamannaflokkinn sé 15% . Takist Íhaldsflokknum ekki að tryggja sér meirihluta þingsæta gæti næsta ríkisstjórn orðið samsteypustjórn nokkurra flokka undir forystu Corbyns .